kardosdrur/scandi-wiki huggingface dataset:
Gold Glove

Rawlings Gold Glove Award er en pris i amerikansk baseball, der uddeles til sæsonens bedste fieldere i hver af de to ligaer i Major League Baseball (MLB). Gold Glove-prisen uddeles til én spiller på hver af de 9 defensive positioner. Der skelnes dog ikke mellem de tre outfieldpositioner, så der uddeles blot tre Gold Gloves til de bedste outfieldere i hver liga.

Prisen blev indstiftet i 1957 af firmaet Rawlings, der producerer baseballhandsker. Selve trofæet har form som en laméfarvet baseballhandske.

Prisuddelingen er blevet kritiseret for, at det foregående års vinder har stor chance for at genvinde titlen. Eksempelvis vandt Rafael Palmeiro Gold Glove-prisen på 1. base fra 1997 til 1999, selvom han faktisk kun spillede 28 kampe som 1. basemand i 1999.

Flest Gold Glove-priser for hver defensiv position

Alle tiders Gold Glove-hold 
I 2007 – 50-årsjubilæumsåret for Gold Glove-prisens indstiftelse – udskrev Rawlings en konkurrence, hvor baseballfans kunne stemme på alle tiders bedste defensive spiller på hver position. 974.284 personer deltog i afstemningen. Herunder følger vinderholdet, der samlet har vundet 100 Gold Gloves. Kolonnen "%" angiver den procentdel af stemmerne for den pågældende position, som spilleren fik i afstemningen.

Kildehenvisninger

Se også 
 MLB Most Valuable Player
 Cy Young-prisen

Eksterne henvisninger 
 Gold Glove-vinderne år for år i American League
 Gold Glove-vinderne år for år i National League

Baseball
Egoland

Egoland er en dansk tegneserie af Ivar Gjørup (kunstnernavn Olfax). Tegneserien udkom fra 24. august 1984 som daglig stribe i Information. Den flyttede siden til Politiken, hvor den sidste udgave udkom pinsedag 31. maj 2009. De enkelte serier er løbende udgivet som album.

Handlingen udspiller sig på et sindssygehospital, hvor hovedpersonerne er indlagte og personale.

Pointen har ofte en filosofisk vinkel. Handlingen peger gerne tilbage til striben selv.

Figurer 
Hovedpersonerne i serien er:
 Divus Madsen, indlagt og Exam. Gud i egen forestilling.
 Sandra, indlagt, Divus' hustru med en tendens til sortsyn og klarsyn.
 Kurt, indlagt, gennemlever en lang række paranoiaer.
 Super-Egon, indlagt, en parallel til Superman (en ældre Supermand er også med i serien).
 Overlægen, arbejder hårdt på at overbevise sig selv og Divus om, at Divus ikke er guddommelig.

Album 
 Hvor der er verdensrum er der husrum
 Røven af 4. dimension
 Hunnen er menneskets bedste ven
 Hjertets renhed er at ville et eller andet
 Gid Gud Gad
 Madsens konstans
 1/2LELUJA !
 Homo Zapiens
 En VidBog om Øvropa
 Af ord er du kommet
 Udødelighed varer ikke evigt
 Og Gud saa at alt var fedt.
 Trettende Morskab
 DNABC for begyndere
 Nåde for noget
 Phiis und Ballade
 Livet er ikke selvbiografisk
 Menighed gør stærk
 Tabula Rasa

Referencer

Eksterne henvisninger 
 egoland.dk  – seriens hjemmeside
 www.tegneseriemuseet.dk 's biografi af Olfax
 Egoland på ComicWiki 

Tegneserier fra Danmark
Satiretegning
Ivar Gjørup

Ivar Gjørup (født 22. september 1945) er en dansk tegner, der har tegnet under kunstnernavnet Olfax. Gjørup er mest kendt for tegneserien Egoland fra 1984 i Dagbladet Information og fra 1986 til 2009 i dagbladet Politiken.

Gjørup er opvokset i Randers med studentereksamen fra Randers Statsskole i 1964 og cand.mag. (1977) i klassisk filologi fra Aarhus Universitet. På universitetet var han redaktør og tegner på studenterbladet Montanus. Han har været lektor i oldtidskundskab, græsk og latin ved Aarhus Katedralskole. Han har medvirket i DR2s "Smagsdommerne".

Ivar Gjørup har skrevet to skuespil 1992 og 1996 opført af Teatret Filuren, Musikhuset Århus. Og librettoen til en kirkeopera for Musikteatret Undergrunden, opført i Vor Frelsers Kirke på Christianshavn 2001. I 2000 udgav han bogen 'Den sjette sans' på forlaget Spektrum om skrift og bevidsthed gennem 3000 år - fra håndskrifter over bogtryk til nutidens skærmskrift og internet: Den 'sjette sans' er sprogsansen.

Gjørup har tre voksne børn med hustruen Gunvor Øye.

Den 2. oktober 2006 valgte Gjørup at stoppe serien i Politiken af tre årsager: 

 seriens format blev mindre (fra 220 mm i bredden til 176 mm), og avisen dikterede et nyt forhold mellem højde og bredde)
 serien blev bragt ved siden af Wulffmorgenthaler på 2. sektions bagside – to serier, der ifølge Gjørup ville skæmme hinanden; de skulle have lov til at optræde hver for sig
 avisens ledelse afviste hans indvendinger uden begrundelse

Resultatet var over 150 læserbreve til tegneren og til avisen, som trykte fire. Fra den 4. december 2006 kom serien igen i Politiken, idet alle Gjørups krav blev efterkommet.

Siden tegneseriens begyndelse i 1984 er der udkommet i alt 18 Egoland-udgivelser, nu på forlaget Ydun. De to seneste er i bogform, 'Livet er ikke selvbiografisk' (17), med bl.a. striberne fra den berømte pingpong mellem Jakob Martin Strids serie STRID og Gjørups Egoland fra 2001, og 'Menighed gør stærk' (18) bl.a. med et interview ved Matthias Wivel, hvori tegneren udtaler sig om den såkaldte 'Muhammedkrise'.

I 2009 blev Egoland hjemmesiden forsynet med følgende kommentar:

TAK FOR 25 ÅR!
 	
Egoland slutter pinsesøndag. Divus Madsen & Sandra + Gaia & Bingo og alle de andre seriefigurer siger Tak for denne gang – tak til trofaste læsere gennem et kvart århundrede, tak for masser af gode hilsner og gode samvær, stor tak til serietegnere og fagfæller, som har opmuntret mig til at fortsætte: Vi sagde 10 år dengang i 1984, da serien begyndte i Information. I december 1986 fortsatte vi i Politiken – tak til begge aviser!

Beslutningen er vor egen. Nye opgaver venter.

Kilder 
 Århus Onsdags portrætartikel, ukendt år.
 www.tegneseriemuseet.dk's  biografi (2. oktober 2006).
 www.olfax.dk (2. oktober 2006).

Eksterne henvisninger 
 Bogens verden, 2001,6: 'Palamedes, Gutenberg, Gates'
 

Tegneserietegnere fra Danmark
Filologer fra Danmark
Skolefolk fra Danmark
Personer fra Randers
Studenter fra Randers Statsskole
Modtagere af Holbergmedaljen
VM i ishockey 1957

VM i ishockey 1957 var det 24. VM i ishockey, arrangeret af IIHF. For de europæiske hold gjaldt det samtidig som det 35. EM i ishockey, og turneringen blev spillet 24. februar – 5. marts 1957 i Moskva, Sovjetunionen.

Det første verdensmesterskab i den nye ishockeystormagt, Sovjetunionen, blev overskygget af de politiske begivenheder året forinden. I november 1956 var opstanden i Ungarn blevet slået ned af sovjetiske tropper støttet af andre Warszawapagtlande. Som reaktion herpå valgte USA og Canada at boykotte VM-turneringen i den sovjetiske hovedstad, og de fik følgeskab af Vesttyskland, Norge, Italien og Schweiz.

Deltagerfeltet var dermed blevet indskrænket væsentligt, så feltet blev suppleret med lande, der normalt ikke deltog i A-VM, såsom den normale B-nation Østrig, Japan og DDR, der VM-debuterede ved dette VM. Dette bragte deltagerantallet op på 8 hold. Men det betød også, at der ikke blev spillet B-VM dette år.

I Canadas fravær var værtslandet storfavorit til at vinde VM. Men i stedet blev det Sverige, der sensationelt løb med VM-titlen for anden gang i historien. Sveriges første titel var i øvrigt ved VM 1953, hvor svenskerne ligeledes havde draget fordel af masseafbud fra nogle af favoritholdene.

Resultater 

{| class="wikitable" style="text-align:center;" width="500px"
! colspan="2"|VM 1957
! width="45px"|Kampe
! width="45px"|Vund.
! width="45px"|Uafgj.
! width="45px"|Tabte
! width="55px"|Mål
! width="45px"|Point
|-
| bgcolor="gold"|Guld
| align="left"| Sverige
| 7
| 6
| 1
| 0
| 62-11
| 13
|-
| bgcolor="silver"|Sølv
| align="left"| Sovjetunionen
| 7
| 5
| 2
| 0
| 77-9  
| 12
|-
| bgcolor="#cc9966"|Bronze
| align="left"| Tjekkoslovakiet
| 7
| 5
| 1
| 1
| 66-9  
| 11
|-
| 4.
| align="left"| Finland
| 7
| 4 
| 0
| 3
| 28-33
| 8
|-
| 5.
| align="left"| DDR
| 7
| 3
| 0
| 4
| 23-48
| 6
|-
| 6.
| align="left"| Polen
| 7
| 2
| 0
| 5
| 25-45
| 4
|-
| 7.
| align="left"| Østrig
| 7
| 0
| 1
| 6
|   8-61
| 1
|-
| 8.
| align="left"| Japan
| 7
| 0
| 1
| 6
| 11-84
| 1
|}

Slutstillinger 

1957
Ishockey i 1957
Centrale føderale distrikt

Det Centrale føderale distrikt (russisk: Центра́льный федера́льный о́круг) er et af de syv føderale distrikter i Rusland.

Ordet "Central" er grundet i politiske og historiske forhold. Området ligger i virkeligheden i det allervestligste Rusland. Befolkningen var 38.427.537 i 2010 folketællingen. Arealet er på 650.205 km². 39.433.556 boede i området i 2020. Lederen af distriktet er Aleksandr Beglov.

Indeholder

Eksterne henvisninger 
 Centrale føderale distrikt 
 Centrale føderale distrikt, info

Ruslands føderale distrikter
Føderale distrikter
EUC

EUC (Erhvervsuddannelsescenter) kan referere til flere ting:

Uddannelsessteder 
 EUC Lillebælt
 EUC Lolland
 EUC Midt
 EUC Nord
 EUC Nordvest
 EUC Nordvestsjælland
 EUC Sjælland
 EUC Syd
 EUC Vest
Verdensholdet

Verdensholdet er kælenavnet for National Danish Performance Team, der forkortes NDPT. De tre første hold gik under navnet National Danish Gymnastics Team, forkortet NDGT. 

Holdet er et gymnastikhold, som rejser verden rundt for at præsentere den danske folkelige gymnastiktradition. Holdet er stiftet af Danske Gymnastik- & Idrætsforeninger (DGI) og består nu af 28 danske gymnaster, 14 drenge og 14 piger. Siden 1994 har holdet været på 11 rejser.

Deltagerne på et verdenshold betaler selv en del af rejsen og er således ikke professionelle gymnaster.

Traditionen med gymnastikrejser blev oprindeligt startet af Erik Flensted-Jensen som rejste ud første gang i 1939 under navnet Danish Gym Team.

Referencer

Eksterne henvisninger/kilder 
 Verdensholdets hjemmeside
 NDPT 2008-2009's Blog 
 NDPT 2008-2009's Galleri 

Gymnastik i Danmark
CFD

CFD, akronymet henviser til forskellige artikler:

 Centrale Føderale Distrikt – et af syv føderale distrikter i Rusland.
 CFD, forkortelse for det engelske "Contract for Difference", på dansk Differencekontrakt.
 CFD - IATA-lufthavnskode for den amerikanske lufthav Coulter Field i Bryan, Texas
 CFD - forkortelse for Computational Fluid Dynamics, også kaldet numerisk væskedynamik, en metode, der anvendes til at  analysere strømning i væske og gasser.
Samlingsregering

En samlingsregering er en regering, dannet af alle (eller alle de betydeligere) partier i den folkevalgte forsamling, uanset de enkelte partiers parlamentariske ret til at besætte ministerposter. 

En samlingsregering oprettes i nationale krisesituationer.

Danmark har haft samlingsregeringer under og umiddelbart efter besættelsen.

Se også
 Danmarks regeringer

Politik
Goalball

Goalball er et boldspil, der er specielt designet for blinde udøvere. Spillet blev opfundet af østrigeren Hanz Lorenzen og tyskeren Sepp Reindle i 1946 som en del af genoptræningen for blinde krigsveteraner.

Der er tre deltagere på hvert hold, som skal forsøge at kaste bolden i modstandernes mål. Bolden har klokker i midten og otte huller i overfladen, så det er nemmere at lytte sig frem til dens position. Deltagere har bind for øjnene, hvilket gør det muligt for udøvere der stadig har en del af deres synsevne at deltage på lige vilkår med folk der ikke har.

Banen er 18 meter lang og 9 meter bred. For at spillerne kan orientere sig på banen, er linjerne taktile (følbare). Bolden vejer 1,25 kg og har samme størrelse som en basketball (omkreds 76 cm). Der spilles 2 halvlege á 12 minutter effektiv spilletid. Hvert hold må have 6 deltagere, hvoraf de tre er på banen.

Goalball var en demonstrations-sportsgren ved Handicap-OL 1976 (Eller Paralympiske Lege som det siden 1984 er benævnt) i Toronto, og siden Handicap-OL 1980 i Arnhem har sporten været fast på handicap-OL-programmet.

I Danmark organiseres sporten af Dansk Handicap Idræts-Forbund. Både det danske kvinde- og herrelandshold har siden 1976 været at finde i verdenstoppen. Således vandt herrelandsholdet guld ved de Paralympiske Lege i hhv. Sydney (2000) og Athen (2004). Begge landshold deltog i de Paralympiske Lege i Beijing i 2008, hvor kvindelandsholdet fik bronze.

Ved Europamesterskaberne i Goalball som blev spillet i Assens på Fyn i oktober 2011, har det danske damelandshold ikke alene vundet guld, men også kvalificeret sig til PL2012.

Eksterne henvisninger
CIA (flertydig)

CIA, akronymet henviser til forskellige artikler:
 Central Intelligence Agency – amerikansk efterretningsvæsen.
 CIA-triade (engelsk confidentiality, integrity and availability) - tre bredt accepterede elementer af informationsikkerhed.
 Rom-Ciampino Lufthavn – lufthavn i Rom, Italien, hvis IATA-lufthavnskode er CIA.
José Carioca

Jose Carioca  er en i dansk sammenhæng ret ukendt Disney-figur, men han har en vis popularitet i USA og i en del latinamerikanske lande. Han er en grøn papegøje, brasilianer, ryger cigar og går med stråhat. Han optrådte første gang i sekvensen Aquarela do Brasil i Disney klassiker nr. 6, filmen Saludos Amigos fra 1943. Han var også en figur i Disney klassiker nr. 7, filmen The Three Caballeros fra 1945, hvor han laver fest og skæg med Anders And og den røde hane Panchito. Han er en udpræget lystig og lattermild fyr, og han kan lave spilopper, der i nogen tilfælde kan ligge på grænsen af, hvad der er lovligt.
I begge film lagde José Oliveira stemme til José Carioca. 
Han fik en avisstribe efter filmen, der blev tegnet af den legendariske Mickey Mouse-tegner Paul Murry. Den har aldrig været brugt i Anders And & Co., men i bogserien Hall of Fame, som Egmont i Danmark har udgivet med kendte Disney-tegnere, har vi i bindet med Murry fået et par Carioca-striber at se i oversættelse til dansk. 
Ellers har nogen få set ham dukke op i et par TV-shows fra Disney i 1960'erne eller som biperson til Anders And i Disney-børnebøger.

Men den populære Disney-tegner Don Rosa gav ham en renæssance i Norden med historien De Tre Calleros Rider Igen, som først blev trykt i det finske Aku Ankka nr. 36-38 i 2000, her i Danmark så vi den første gang i Anders And & Co. nr. 40-42 i 2000. Denne historie bygger på den ide, at Carioca og Panchito er Anders' ungdomsvenner, som han her ser igen og oplever et nyt eventyr med. Den blev fulgt op af De Tre Calleros Rider Igen - Igen, først trykt i det norske Donald Duck & Co. nr. 3-5 2005, lidt senere på dansk i Anders And & Co 3-5 2005. Her forærer Anders' nevøer ham en tur til Brasilien for at "give ham smilet tilbage," og det får han i et nyt eventyr med ungdomsvennerne.

Anders And-figurer
Tegnefilm fra USA
Panchito

Panchito er en rød hane fra filmen The Three Caballeros fra 1945, hvor han sammen med Anders And og papegøjen Jose Carioca laver skæg og fest. Han er mexicaner og går som sådan også med sombrero. Han elsker practical jokes, og når han ikke kom til at indgå i nogle tegneserier efter filmen skyldes det, at mange der så den syntes, at hans humor var alt for grov. Man har dog set ham som bifigur fra tid til anden for bl.a. Chip og Chap eller andre figurer. Det har især været italienske Disney-tegnere, der har gjort det.

Men den populære Disney-tegner Don Rosa gav ham en renæssance i Norden med historien De Tre Calleros Rider Igen, som først blev trykt i det finske Aku Ankka nr. 36-38 i 2000, her i Danmark så vi den første gang i Anders And & Co. nr. 40-42 i 2000. Denne historie bygger på den ide, at Panchito og Carioca er Anders' ungdomsvenner, som han her ser igen og oplever et nyt eventyr med. Den blev fulgt op af De Tre Calleros Rider Igen - Igen, først trykt i det norske Donald Duck & Co. nr. 3-5 2005, lidt senere på dansk i Anders And & Co 3-5 2005. Her forærer Anders' nevøer ham en tur til Brasilien for at "give ham smilet tilbage," og det får han i et nyt eventyr med ungdomsvennerne.

Anders And-figurer
Tegnefilm
Boris

Boris kan henvise til flere aritkler:

Personer 
 Boris (navn), et drengenavn
Se: Personer med navnet Boris
 Boris (efternavn)
 Boris 1. af Bulgarien (død 907), den første kristne hersker i det første bulgarske imperium. Helgenkåret efter sin død
 Boris 2. af Bulgarien (ca. 931–977), hersker af det første bulgarske imperium
 Boris 3. af Bulgarien (1894–1943), hersker af Kongeriget Bulgarien i første halvdel af 1900-tallet
 Boris, prins af Tarnovo (født 1997), spansk-født bulgarsk kongelig
 Boris og Gleb (død 1015), den først helgen der blev kåret i Kijevriget
 Boris (singer) (født 1965), pseudonym of French singer Philippe Dhondt

Kunst og medier 
 Boris (band), et eksperimentel rocktrio
 Boris (EP), af Yezda Urfa, 1975
 Boris (sang), af the Melvins, 1991
 Boris (tv-serie), en italiensk komedieserie fra 2007–2009
 Boris: The Film, en italiensk film baseret på tv-serien fra 2011
 Boris: The Rise of Boris Johnson, en 2006 biografi af Andrew Gimson
 Myndehund der optræder sammen med Disney-figuren Vaks

Anden brug 
 Boris (månekrater), månekrater
 Orkanen Boris (flertydig), flere orkaner i Stillehavet
 Borisstenene, syv sten opstillet i middelalderen i Hviderusland
 Boris, en stamme i Adi-folket

Se også 
 Borris (flertydig)
Pedro

Pedro er et drengenavn, der er afledt af Peter. Navnet er udbredt typisk forekommende på spansk og portugisisk. 

Flere personer er kendt under navnet Pedro:

 Peder Christoffersen, dansk jounalist, der i 1974-2004 skrev under navnte Pedro i Ekstra Bladet
 Pedro Rodríguez, en spansk fodboldspiller for bl.a. FC Barcelona og det spanske landshold, der blot kendes som Pedro
 Pedro, det amerikanske navn for hunden Vaks i Disneys tegneserieunivers.

Andre personer med navnet Pedro:

 Pedro Delgado, en spansk cykelrytter, tidligere Tour de France vinder
 Pedro de la Rosa, en spansk Formel 1-racerkører
 Pedro 1. af Brasilien, Brasiliens første kejser
 Pedro 2. af Brasilien, den anden og sidste kejser af Brasilien
 Pedro Passos Coelho, Portugals premierminister
 Pedro Almodóvar, spansk filminstruktør
 Pedro Biker, dansk musiker m.v.

Drengenavne
Daks

Daks kan henvise til flere artikler

 DAKS - britisk modehus
 Tegneseriehunden Vaks' hundevalp Daks.
Trofast

Trofast er et et traditionelt hundenavn, ofte anvendt i tegnefilm. Flere artikler handler om hunde med dette navn:

 Walter og Trofast
 Hagrid's hund Trofast fra bøgerne om Harry Potter af J.K. Rowling.
Lady

Lady kan henvise til flere artikler:

 Lord – en britisk adelig kvinde
 Lady (tegneseriehund) – den ene af to fiktive hund i tegnefilmen Lady og Vagabonden.
 Lady (D'Angelo-sang) – single af D'Angelo fra 1996
Egeløkke (Bøstrup Sogn)

Egeløkke har, som de andre små adelsgårde på Langeland, en historie, der går tilbage til slutningen af middelalderen. Gården nævnes første gang i 1426 og ligger i Bøstrup Sogn, Langelands Nørre Herred, Langeland Kommune. Hovedbygningen er opført i 1845-1846 og tilbygget i 1890.

Egeløkke Gods er på 314 hektar.

Ejere af Egeløkke 

 (1426-1460) Jens Andersen Mylting 
 (1460-1500) Hans Jensen Mylting
 (1500-1555) Jørgen Hansen Mylting
 (1555-1585) Jens Jørgensen Mylting 
 (1585-1600) Forskellige Ejere
 (1600-1603) Stig Pors
 (1603-1650) Forskellige Ejere
 (1650-1676) Niels Sørensen Harbou
 (1676-1687) Otto Nielsen Harbou
 (1687-1709) Henrik Hansen Steensen
 (1709-1750) Hans Gotfred Henriksen Steensen
 (1750-1757) Anne Sophie Kaas gift Steensen
 (1757-1793) Carl Frederik Hansen Steensen 
 (1793-1799) Anne Sophie Kaas gift Steensen
 (1799-1813) Anne Sophie Carlsdatter Kaas Steensen-Leth
 (1813-1825) Carl Frederik Steensen-Leth 
 (1825-1889) Carl Frederik Steensen-Leth 
 (1889-1925) Sophie Frederikke Carlsdatter Steensen-Leth gift Lerche
 (1925-1932) Ille Ottille Vilhelmine baronesse Lerche gift Knuth
 (1932-1965) Adam Carl Vilhelm greve Knuth 
 (1965-2007) Adam Carl Wenzel greve Knuth
 (2007-) Christina Regitze komtesse Knuth

Herregårde i Langeland Kommune
Herregårde i Svendborg Amt
Fredede slotte og herregårde i Danmark
Granslev

Granslev er en lille landsby i Østjylland, nordvest for Aarhus, beliggende i Granslev Sogn. Granslev Kirke er kendt for sit klokkespil. Landsbyen ligger i Favrskov Kommune dog har indbyggerne stadig postnummer 8870, efter den gamle Langå Kommune, der blev splittet i 1. januar 2007. Granslev hører også til Region Midtjylland

Lokaliteter i Favrskov Kommune
Byer og bydele med genforeningssten
Indsam

Indsam var en paraplyorganisation for organisationer vedrørende flygtninge og indvandrere. Organisationen opstod i 1981, da en gruppe foreninger brød ud af paraplyorganisationen Indvandrernes Landsorganisation (oprettet 1976). Indsam var talerør for etniske mindretal i Danmark og arbejdede for ligeværd, forståelse og respekt. Indsam begærede sig selv konkurs og lukkede i 2003. Denne konkurs skyldtes, at organisationen efter rod i regnskaberne fik frataget sit statstilskud.

Kilder 

Organisationer fra Danmark
Etableret i 1981
Ophørt i 2003
Nedergård (Bøstrup Sogn)

Nedergård er en gammel gård, som nævnes første gang i 1409 og ligger i Bøstrup Sogn, Langelands Nørre Herred, Langeland Kommune. Hovedbygningen er opført i 1867 ved Julius Tholle. Hovedbygningen er privat beboelse.

Nedergård Gods er på 341 hektar med Gralegaard.

Stamhuset Nedergaard omfatter hovedgården Nedergård med Svalebøllegård på ca. 87 tdr. hartkorn af slags. Jordtillinggendet er 540 tdr. land og skovarealet 140 tdr. land. Stamhuset blev oprettet 1775 for Otto Ditlev Kaas og ophørte i 1930 med lensafløsningen.

Ejere af Stamhuset Nedergaard
 (1731-1755) Christian Banner-Kaas (Mur)
 (1755-1778) Otto Ditlev Kaas (Sparre)
 (1778) Edel Sophie Ottesdatter Kaas (Sparre)
 (1778-1804) Frederik Christian Kaas (Mur)
 (1804-1811) Otto Ditlev Kaas-Lehn (Mur), lensbaron Guldborgland
 (1811-1857) Henrik Valentin Eicksted Kaas (Mur)
 (1857-1865) Henrik Valentin Kaas (Mur)
 (1865-1911) Gebhardt Valentin Kaas (Mur)
 (1911-1920) Otto Ditlev Kaas (Mur)
 (1920-1936) Gebhardt Marius Cay Vilhelm Ove Kaas (Mur)

Ejere af Nedergård 

 (1391-1409) Niels Jepsen Algudsen
 (1409-1438) Niels Jepsen Algudsen / Bo Jepsen Algudsen
 (1438-1455) Jep Nielsen Algudsen
 (1455-1476) Jep Nielsen Algudsen / Thomas Baad
 (1476-1510) Peder Jepsen Algudsen
 (1510-1558) Algud Pedersen Algudsen
 (1558-1566) Per Algudsen
 (1566-1570) Kirsten Algudsdatter Algudsen gift Akeleye
 (1570-1588) Knud Mikkelsen Akeleye
 (1588-1589) Mikkel Knudsen Akeleye
 (1589-1625) Hans Urne
 (1625-1631) Margrethe Hansdatter Urne / Karen Hansdatter Urne gift Manneskjold
 (1631) Claus Brockenhuus
 (1631-1638) Claus von Buchwaldt
 (1638-1676) Frederik Clausen von Buchwaldt
 (1676-1684) Joachim Christopher Frederiksen von Buchwaldt
 (1684-1686) Abel Dorothea Thienen gift (1) von Buchwaldt (2) Rantzau
 (1686-1694) Frederik Rantzau
 (1694-1699) Frederik Ahlefeldt
 (1699) Laurids Pedersen Schmidt
 (1699-1704) Nicolaus von Rumohr
 (1704-1716) Otto Kaas (Sparre) 
 (1716-1731) Rudbek Ottesen Kaas (Sparre)
 (1731) Sophie Charlotte Brockdorff gift (1) Kaas (2) Banner-Kaas
 (1731-1755) Christian Banner-Kaas (Mur)
 (1755-1778) Otto Ditlev Kaas (Sparre) 
 (1778) Edel Sophie Ottesdatter Kaas (Sparre) gift Kaas (mur)
 (1778-1804) Frederik Christian Kaas (Mur)
 (1804-1811) Otto Ditlev Kaas-Lehn (Mur) 
 (1811-1857) Henrik Valentin Eicksted Kaas (Mur) 
 (1857-1865) Henrik Valentin Kaas (Mur) 
 (1865-1911) Gebhard Valentin Kaas (Mur) 
 (1911-1920) Otto Ditlev Kaas (Mur) 
 (1920-1936) Gebhardt Marius Cay Vilhelm Ove Kaas (Mur) 
 (1936-1937) Stanley Burnmeister
 (1937-1959) Frederik Sander
 (1959-2001) Jørgen Frederik Sander
 (2001-2012) Jens-Ulrik Sander
 (2012-) Hans Michael Jebsen

Herregårde i Langeland Kommune
Herregårde i Svendborg Amt